Odprtje arheološke razstave Knežja gomila 66 (LXVI)
2026-04-10 19:00 - 20:00 (Europe/Ljubljana)
Vabimo vas na odprtje arheološke razstave
Knežja gomila 66 (LXVI)
s Kapiteljske njive v Novem mestu
v petek, 10. aprila 2026, ob 19. uri,
v Malo dvorano Dolenjskega muzeja.
Razstava bo odprta do 28. junija 2026.
Na razstavi prvič predstavljamo arheološko gradivo gomile LXVI, izkopano leta 2018 na Kapiteljski njivi v Novem mestu. Gradivo je bilo pred kratkim restavrirano tako v domačih restavratorskih delavnicah, kot v delavnicah RMZM v Mainzu.
Med značilnimi starejšeželeznodobnimi predmeti, ki časovno segajo od 8. do 4. st. pr. n. št., prevladujejo lončeni predmeti. Steklenih in jantarnih nakitnih predmetov je manj, več je izdelkov iz brona in železa. Izstopata bronasta čelada in bogato okrašena lončena posoda, pridatka knežjega groba in značilna predmeta, ki opredeljujeta srednjeevropsko halštatsko elito.
Predmete na razstavi dopolnjujejo opisi in predstavitev obdobja ter prostora arheološkega najdišča z načrti in kartami, ter terenskimi posnetki predmetov in raziskovalne ekipe pri delu.
